钦定古今图书集成/明伦汇编/交谊典/第075卷 > 《赠别子瞻》沈辽
## 钦定古今图书集成/明伦汇编/交谊典/第075卷 > 《赠别子瞻》沈辽

平生雅游眉阳客，五年不见须已白。借田东坡在江
北，芟夷蓬蒿自种麦。相逢不尽一尊酒，故态那复论
欢戚。手抱阿武劝馀沥，维摩老夫失定力。老夫寂寂
出三湘，更欲卜居池水阳。薄田止须数十亩，田上更
树麻与桑。老来正苦迫生事，清明虽近犹可秧。䆉䅉
若可博干𪎊，以无易有遥相望。我舟即行不可驻，欲
卜后会诚茫茫。他时有信若可寄，不用辛苦为诗章。